Κομμουνιστική Πρωτοβουλία Κύπρου 
ωό 24 Ώεεεπρει αἲ 18:17: 


"Τίποτα δεν χαρίζεται" 


Εκδόθηκε αυτή τη βδομάδα το νέο διάταγμα του Υπουργικού Συµβουλίου 
που καθορίζει το ύψος του εθνικού κατώτατου μισθού. Το ύψοςτου 
εθνικού κατώτατου μισθού καθορίζεται απὀ 1.1.2024 στα Ε900 µεικτά για 
τους πρώτους 6 µήνες υπηρεσίας και µετά τους 6 µήνες στα Ε1000 
μεικτά. Το εν λόγω ποσό αφορά µόνο τους εργαζόµενους πλήρους 
απασχόλησης. 


Αξίζει να αναφέρουμε ότι στην Κύπρο, ο νόμος περί κατώτατου μισθού 
θεσπίστηκε το 1941 και έδινε στην τότε αποικιοκρατική Κυβέρνηση και 
έπειτα στο Υπουργικό Συμβούλιο, το δικαίωµα να καθορίζει κατώτατα 
όρια μισθών για οποιοδήποτε επάγγελμα στην Δημοκρατία. Κατώτατα 
όρια μισθὠν καθορίζονταν ὠστόσο, μέχρι και τον Γενάρη του 2023, σε 
περιορισμένα επαγγέλματα (π.χ. πωλητές, γραφείς, φρουροί, φροντιστές 
κ.τ.λ.) ή σε ορισμένους κλάδους όπου συνάπτονταν συλλογικές συμβάσεις 
εργασίας. Το Υπουργικό Συμβούλιο καθόρισε για πρώτη φορά στην 
Κύπρο εθνικό κατώτατο μισθό τον Γενάρη του 2023, ο οποίος θα 
εφαρμοζόταν σε όλα τα επαγγέλµατα, εκτός απὀ αυτά που εξαιρούνται 
ρητά απὀ το Διάταγμα. 


Αυτό δεν είναι άσχετο µε την κατεύθυνση που είχε δοθεί ήδη σε επίπεδο 
Ευρωπαϊκής Ένωσης και έλαβε τελικά µορφή µε την Οδηγία του 
Ευρωπαϊκού Κοινοβουλίου και του Συµβουλίου του Οκτώβρη του 2022 
«για επαρκείς κατώτατους μισθούς στα κράτη µέλη». 


Η ανάγκη για καθορισμό κατώτατου ορίου στο μισθό, προφανώς δεν 
λαμβάνει υπόψη τις σύγχρονες ανάγκες των εργαζομένων, τις σημερινές 
δύσκολες συνθήκες διαβίωσης, την ακρίβεια και τον πληθωρισμό, τα 
οποία εξανεµίζουν τους μισθούς των εργαζομένων. Τα κριτήρια 
καθορισμού του, τα οποία επιβάλλει βεβαίως η κυβέρνηση µετις 
εργοδοτικές οργανώσεις και γίνονται αποδεκτά στα πλαίσια του 
«κοινωνικού διαλόγου» απὀ το συνδικαλιστικό κίνημα, εἶναι η θωράκιση 
της ανταγωνιστικότητας και η προστασία των κερδών του κεφαλαίου 
δημιουργώντας το πλαίσιο για συμπίεση των µέσων μισθών προς τα 
κάτω. Η επιβολή κατώτατου μισθού, καθ’ υπόδειξη της κυβέρνησης και 
του κεφαλαίου, πάντα λειτουργεί ὡς δείκτης και σηµείο αναφοράς του 
µέσου μισθού στην αγορά εργασίας. 


Η αδιαμαρτύρητη αποδοχή καθορισμού του κατώτατου μισθού µε 
κυβερνητικές πράξεις και η εμπλοκή σε τριµερή διάλογο μεταξύ της 
κυβέρνησης, των συνδικαλιστικών οργανώσεων και των εργοδοτικών 
οργανώσεων που διεξάγεται µε κριτήρια ανταγωνιστικότητας και 
διασφάλισης των κερδών του κεφαλαίου, αφοπλίζει το εργατικό κίνηµα, 
οδηγεί στην απορρύθµιση των εργασιακών σχέσεων και νομµιµοποιεί την 
άρνηση των εργοδοτικώὠν οργανώσεων και εργοδοτών να 
διαπραγματευτούν και να υπογράψουν συλλογικές συμβάσεις σε χώρους 
δουλειάς, 


Ταυτόχρονα, κανονικοποιείται η ζωή µε τα λίγα και ενσωματώνεται η 
λαϊκή οργή και αγανάκτηση για τις συνθήκες φτώχειας και συνθήκες 
εκμετάλλευσης στους χώρους δουλειάς. Πέραν των ανωτέρω, αν 
εξετάζουµε τους ὀρους του νέου διατάγματος, αλλά και των όρων του 
προηγούμενου διατάγματος που δεν επηρεάζονται, προκύπτει ότι 
αφήνονται χωρίς ρύθμιση πολλά ζητήµατα που επηρεάζουν το ύψος του 
μισθού και τα οποία τυγχάνουν εκμετάλλευσης από τους εργοδότες. 


Αναφέρουμµε, μεταξύ άλλων, τα εξής: 


ΦΕνώὠ το συγκεκριµένο ύψος κατώτατου μισθού εφαρμόζεται για 
εργαζομένους πλήρους απασχόλησης, δεν ρυθμίζεται ότιτο ύψος του 
κατώτατου ανταποκρίνεται σε 8ωρη εργασία. Επομένως τον ίδιο 
κατώτατο μισθό µπορεί να λαμβάνει εργαζόµενος που εργάζεται 8 ή/και 
10 ώρες την ηµέρα για πενθήµερη εργασία, χωρίς μάλιστα να 
υπολογίζουμε την υπερωριακή απασχόληση. 


λεν καθορίζεται ὠριαίος µισθός για κανένα επάγγελµα, αφήνοντας 
εκτεθειµένους όσους εργάζονται µε µερική απασχόληση και ευέλικτες 
μορφές εργασίας. 

ΦΑπουσιάζει πρόνοια για καθορισμό του τρόπου υπολογισμού των 
υπερωριών και/ή καταβολή υπερωριακής αμοιβής. 


λεν γίνεται διασύνδεση µε την ΑΤΑ. 


ΦΔεν λαμβάνεται υπόψη η προὐπηρεσία και δεν έχουν εισαχθεί 
κλίμακες ανάλογα µε τα χρόνια εργασίας. 


λεν λαμβάνονται υπόψη τα προσόντα και η ειδίκευση των 
εργαζομένων για καθορισμό του ύψους του κατώτατου ανά κατηγορίες. 


ΦΕξαιρούνται ρητά από το Διάταγμα οι οικιακοί εργαζόµενοι, οι εργάτες 
στη γεωργία και κτηνοτροφία και οι εργαζόµενοι στη ναυτιλία, δηλαδή 
εργαζόµενοι οι οποίοι προέρχονται κυρίως απὀ τρίτες χώρες για να 
διατηρηθεί η εκμετάλλευση φθηνού εργατικού δυναμικού προς όφελος 
των εργοδοτών. 


ΦΕξαιρούνται περαιτέρω τα πρόσωπα τα οποία λαμβάνουν κατάρτιση ή 
εκπαίδευση, η οποία προβλέπεται µε βάση νοµοθεσία, πρακτική ή έθιμο 
για την απόκτηση διπλώματος ή για την άσκηση του επαγγέλµατοςτους, 
διασφαλίζοντας έτσι την εκμετάλλευση κυρίως της νεολαίας και των 
νεοεισερχόµενων στην αγορά εργασίας. 


Η ιστορική αναδροµή στους ταξικούς εργατικούς αγώνες της Κύπρου, 
αλλά και του διεθνούς εργατικού κινήματος µας δείχνει ότι τίποτα δεν 
χαρίζεται, ούτε προσφέρεται στο πιάτο χωρίς σύγκρουση και χωρίς το 
Φόβο των κεφαλαιοκρατώὠν ότι αυτά που θα δώσουν είναι λιγότερα από 
αυτά που θα χάσουν. Αποδεδειγµένα, οτιδήποτε έχει δοθεί στους 
εργαζόμενους χωρίς αγώνες και μετωπική σύγκρουση, είναι τα ψίχουλα 
του συμβιβασμού. 


Το Διάταγμα είναι το αποτέλεσµα του συμβιβασμού και της απουσίας 
οργανωμένης τοξικής πάλης στον τόπο µας εδώ και δεκαετίες. Η 
αποδυνάμωση των συντεχνιών έγινε εντονότερη µε την ένταξη µας στην 
ΕΕ. Κορυφώθηκε ωστόσο τον Δεκέμβρη του 2012 όταν συναίνεσαν 
σιωπηλά στην ψήφιση δεκάδων αντιλαϊκών νοµοσχεδίων που επέβαλλαν 
ποσοστιαίες μειώσεις και έκτακτες εισφορές στους μισθούς των 
εργαζομένων του δηµόσιου τοµέα, αλλά και όταν συμφωνούσαν στην 
παγοποίηση και έπειτα στη µη πλήρη απόδοση της ΑΤΑ. Η στάση των 
συντεχνιών καταδεικνύει την αποτυχία του συνδικαλιστικού κινήματος, 
σε µια περίοδο παρατεταμένης οικονοµικής κρίσης, να οργανώσει καινα 
κατευθύνει την εργατική τάξη σε αγώνες που θα δημιουργούσαν 
συνθήκες συσπείρωσης και αγωνιστικής διεκδίκησης. 


Η ανάγκη σήµερα για οργάνωση όλων των εργαζομένων σε κοινό 
µέτωπο είναι επιτακτική και οφείλουμε να παλεύουμε στις συντεχνίες 

μας για να ασκούµε πίεση απὀ τα κάτω προς τα πάνω, προωθώντας τα 
συμφέροντα της τάξης µας στη σωστή τους βάση, να βγούμε στους 
δρόµους και να οργώσουμµε κάθε γειτονιά και χώρο εργασίας, έτσι ώστε 
να δυναμώσει η οργανωμένη πάλη για διεκδίκηση ουσιαστικών 
αυξήσεων στους μισθούς και καλύτερες συνθήκες και όρους εργασίας στη 
βάση των σύγχρονων αναγκών. 


Ένας αγώνας διεκδίκησης που θα ενισχύει τη συνολική πάλη για 
ανατροπή της καπιταλιστικής βαρβαρότητας και την οικοδόμηση του 
σοσιαλισμού, της µόνης οδού για να πάρουμε στα χέρια µας οι 
εργαζόµενοι τον πλούτο που ΕΜΕΙΣ παράγουµε. 


σπεπ 
ενκα-ρλρεα. 


τκε 6ωνθδιτων οξ Τπε, ΑδοΛΙΜΟ ΜΑΝ ΑΤ ΡΟ ΗΑΝ. -- 


